open-index/open-wikipedia-markdown huggingface dataset:
زیاد بن لبید

**زیاد بن لبید** غزوہ بدر میں شامل فقہا صحابہ میں تھے۔
### نام ونسب
زیاد نام ،ابو عبد اللہ کنیت،قبیلۂ خزرج کے خاندان بیاضہ سے ہیں،سلسلۂ نسب یہ ہے،زیاد بن لبید بن ثعلبہ بن سنان بن عامر بن عدی بن امیہ بن بیاضہ بن عامر بن زریق بن عبد حارثہ بن مالک بن غضب بن جشم بن خزرج۔
### اسلام
بیعتِ عقبہ میں شریک تھے،جب مدینہ میں مہاجرین کی آمد شروع ہوئی تو انصار کی ایک جماعت جو چار آدمیوں پر مشتمل تھی،مکہ پہنچی جس میں ایک زیادتھے،وہاں سے بہت سے صحابہ کے ساتھ مدینہ واپس آئے،اس بنا پر یہ لوگ انصاری بھی تھے اور مہاجر بھی۔
### غزوات
غزوات ،بدر،احد،خندق،اورتمام غزوات میں شریک تھے۔9ھ میں آنحضرتﷺ نے یمن کا حاکم بنایا، یہ ملک 5 حصوں پر تقسیم تھا  حضرت زیادؓ حضرت موت کے عامل تھے،صدقات کا محکمہ بھی ان کے زیر ریاست تھا ۔
آنحضرتﷺ کی وفات کے بعد جب اہل یمن مرتد ہو گئے،اورزکوٰۃ بند کردی تو حضرت ابوبکرؓ نے زیاد کو اس بارہ میں لکھا، انھوں نے شاہان کندہ پر شبخون مار کر فتح حاصل کی،اشعث بن قیس کا محاصرہ کرکے شکست دی اور اس کو دارالخلافت روانہ کیا،حافظ ابن حجر عسقلانی لکھتے ہیں:
وکان لہ بلاء حسن فی قتال اھل الردۃ

یعنی انھوں نے مرتدین کی جنگ میں بڑی جانبازی دکھائی۔
خلافت صدیقی  اورفاروقی میں بھی اسی خدمت پر ممتاز رہے،  اس فرض سے سبکدوشی کے بعد کوفہ کی سکونت اختیار کی،بعض کا خیال ہے کہ شام میں قیام کیا تھا۔
### یمن کے حاکم
9ھ میں آنحضرتﷺ نے یمن کا حاکم بنایا، یہ ملک 5 حصوں پر تقسیم تھا  زیاد حضرت موت کے عامل تھے،صدقات کا محکمہ بھی ان کے زیر ریاست تھا ۔
آنحضرتﷺ کی وفات کے بعد جب اہل یمن مرتد ہو گئے،اورزکوٰۃ بند کردی تو ابوبکرنے زیاد کو اس بارہ میں لکھا، انھوں نے شاہان کندہ پر شبخون مار کر فتح حاصل کی،اشعث بن قیس کا محاصرہ کرکے شکست دی اور اس کو دارالخلافت روانہ کیا، انھوں نے مرتدین کی جنگ میں بڑی جانبازی دکھائی۔
خلافت صدیقی اورفاروقی میں بھی اسی خدمت پر ممتاز رہے، اس فرض سے سبکدوشی کے بعد کوفہ کی سکونت اختیار کی،بعض کا خیال ہے کہ شام میں قیام کیا تھا۔
### وفات
41ھ میں انتقال ہوا، یہ امیر معاویہ کی حکومت کا پہلا سال تھا۔
### فضل وکمال
زیادؓ فقہائے صحابہؓ میں تھے،  صحیح ترمذی میں ہے کہ ایک مرتبہ آنحضرت ﷺنے فعمایا کہ اب علم کے اٹھنے کا وقت آپہنچا،زیادؓ نے عرض کیا یہ کیسے ہو سکتا ہے،اب تو علم لوگوں کے رگ وپے میں سرایت کر چکا ارشاد ہوا:
ثکلتک امک یا زیاد !ان کنت لا راک من افقہ رجل بالمدینۃ اولیس الیھود والنصاریٰ یقرؤن التوراۃ والانجیل ولا ینغعون بشئی
یعنی اے زیاد تیری ماں تجھ کو روئے میں تجھ کو نہایت سمجھ دار شخص خیال کرتا تھا کیا دیکھتے نہیں کہ یہودو نصاریٰ تورات وانجیل پڑہتے ہیں،لیکن ان سے کچھ نفع نہیں اٹھاتے۔
حضرت عبادہؓ نے اس حدیث کو سنا تو فرمایا سچ ہے، سب سے پہلے خشوع اٹھ رہا ہے۔

آنحضرت ﷺ سے چند حدیثیں روایت کیں، حلقہ روایت میں عوف بن مالک، جبیر بن نفیر، سالم بن ابی الجعدان کی مسند فضل و کمال کے حاشیہ نشین ہیں۔
## حوالہ جات

زمرہ:41ھ کی وفیات
زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
عبد اللہ پور کولار

**عبد اللہ پور کولار**  پاکستان کا ایک رہائشی علاقہ جو ضلع شیخوپورہ میں واقع ہے۔ یہ ضلع شیخوپورہ کی ایک یونین کونسل بھی ہے۔
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع شیخوپورہ کی یونین کونسلیں
زمرہ:ضلع شیخوپورہ کے آباد مقامات
من لی مارتی

**من لی مارتی** (پیدائشن یکم جون 1974ء)، ایک سویس ماہرۂ عمرانیات، تاريخ دان، ناشرہ اور سویٹزرلینڈ کی سماجی جمہوری پارٹی (Social Democratic Party of Switzerland - SP) کی خاتون سیاست دان ہے۔

## سیاسی کیریئر کی شروعات اور سنگ میل ثابت ہونے والے کام
مارتی کا سیاسی کیریئر اس وقت شروع ہوا جب وہ جامعۂ زیورخ کی انجمن طلبہ ایسوسی ایشن آف اسٹوڈنٹس آف دی یونیورسٹی آف زیورخ (Association of Students of the University of Zurich - VSUZH) سے وابستہ ہو گئی۔ 2002ء سے لے کر 2015ء تک وہ سویٹزرلینڈ کی سماجی جمہوری پارٹی (مختصرًا ایس پی) کو ضلع 4 اور ضلع 5 میں نمائندگی دیتی آئی ہے۔ یہ نمائندگی وہ زیورخ شہری پارلیمنٹ (*گیمیئندیرات* - *Gemeinderat*) میں کرتی آئی ہے۔ وہ زیورخ فلم فاؤنڈیشن کے لیے بھی کام کر چکی ہے۔ صلاح ومشاورت کے معاملے میں وہ ایس پی کے ارکان کے لیے مشیرہ رہ چکی ہے۔ 2000ء سے لے کر 2004ء تک وہ زیورخ کے کینٹن میں پارٹی کی معتمد رہ چکی ہے، جہاں وہ کینٹنی انتخابی مہمات کی ذمے داری تفویض کی گئی تھی۔ 2008ء سے لے کر 2010ء تک وہ وی پی او ڈی کی مرکزی معتمد کے طور پر مہمات چلاتی رہی۔ 2011ء میں آندری اسپریخر کے ساتھ مل کر ایس پی کے قومی انتخابی مہم کو ترتیب دیا۔ 2009ء سے 2015ء تک وہ ایس پی گروپ کی صدارت کرتی رہی اور انٹرگروپ کمیشن (آئی ایف سی) کی بھی صدرنشین رہی۔ من لی مارتی مقامی ایس پی بورڈ آف ڈائریکٹرز کی بھی رکن ہے۔ 2015ء کے قومی قونصل انتخابات کے دوران اسے ایس پی کے لیے منتخب کیا گیا تھا، جہاں وہ کمیشن برائے سائنس، تعلیم اور ثقافت (ڈبلیو بی کے ) کی رکن ہے۔

## ذاتی زندگی
من لی مارتی کی پیدائش برن میں ہوئی تھی۔ اس کی ماں ایک چینی پناہ گزیں تھی جب کہ اس کا باپ ایک سویس شہری تھا۔ وہ وولٹین میں پرورش پائی۔ 1995ء میں وہ زیورخ چلی گئی۔ یہاں پر وہ اپنی تعلیم پوری کی۔ اس نے اپنا مطالعہ عمرانیات، صحافت، سماجی اور معاشی تاریخ میں مکمل کیا۔ اس نے اپنا تعلیمی سفر جامعہ زیورخ سے 2002ء میں مکمل کیا۔ 2004ء میں وہ ایک مصنوعات سازی کی کمپنی شروع کی جس کا اپنی ملک کی زبان و تہذیب کی روشنی میں نام "Das Kollektiv für audiovisuelle Werke GmbH" رکھا۔ 2012ء سے 2015ء تک وہ *Kampagnenforum* نامی سویس ادارے کی سینیر مشیرہ کے طور پر کام کرتی رہی جو ایک مواصلاتی ایجنسی ہے۔ مفت اخبار *[[20 منٹین]]* (20 منٹ) کی کالم نگار کے طور پر مارتی ایک عوامی شخصیت کے طور پر ابھری۔ 2014ء کے اختتام سے وہ ہفت روزہ اخبار *[[پی ایس ڈائی لینکے زیورخر خیتونگ|پی ایس]]* (P.S. Die linke Zürcher Zeitung - P. S.) کی مدیرۂ اعلٰی رہی ہے جو زیورخ سے چھپ کر نکلتا ہے۔ مارتی کی شادی سویس سیاست دان بلتھسر گلاتلی سے ہوئی ہے اور وہ زیورخ-ویپکینگین میں رہتی ہے۔

## حوالہ جات

## خارجی روابط

*  
* 

زمرہ:1974ء کی پیدائشیں
زمرہ:اکیسویں صدی کی خواتین سائنس دان
زمرہ:اکیسویں صدی کی خواتین سیاست دان
زمرہ:اکیسویں صدی کے سوئس مؤرخین
زمرہ:اکیسویں صدی کے مضمون نگار
زمرہ:برن کی شخصیات
زمرہ:بقید حیات شخصیات
زمرہ:خواتین ماہرین عمرانیات
زمرہ:خواتین ماہرین معاشیات
زمرہ:خواتین مضمون نگار
زمرہ:خواتین مؤرخین
زمرہ:زیورخ کی شخصیات
زمرہ:سویٹزرلینڈ نامکمل
زمرہ:سوئس صحافی
زمرہ:سوئس ماہرین عمرانیات
زمرہ:سوئس ماہرین معاشیات
زمرہ:سوئس مورخین
زمرہ:سوئس ناشرین (شخصیات)
زمرہ:کاروبار میں سوئس خواتین
زمرہ:کامنز زمرہ جس کا ربط ویکی ڈیٹا پر ہے
زمرہ:سوئس خواتین صحافی
زمرہ:اشاعتی شعبے میں خواتین
زمرہ:اکیسویں صدی کی سوئس خواتین سیاست دان
زمرہ:اکیسویں صدی کے سوئس سیاست دان
زمرہ:اکیسویں صدی کے ماہرین معاشیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:فضلاء جامعہ زیورخ
زمرہ:خواتین
زمرہ:مدیران
زمرہ:کالم نگار
زمرہ:سوئس شخصیات
عقیل سجاد

**عقیل سجاد** امریکا میں مقیم پاکستانی نابینااستاد ہیں انھوں ہارورڈ یونیورسٹی سے فزکس میں پی ایچ ڈی کیا ہے اور اس وقت وہ امریکا میں ہی اوریگون سٹیٹ یونیورسٹی میں تدریسی خدمات انجام دے رہے ہیں۔

## مختصر حالاتِ زندگی
عقیل سجاد 1979میں پیدا ہوئے۔ وہ پیدائشی نابینا نہیں تھے لیکن سولہ سال کی عمر میں جب وہ ایف ایس سی میں پڑھ رہے تھے تو ان کی بینائی چلی گئی۔ تاہم انھوں نے تعلیم کا سلسلہ جاری رکھا۔ البتہ انھوں نے اپنے مضامین تبدیل کر لیے اور ایف ایس سی میں نمایاں پوزیشن پانے کے بعد ہمدرد یونیورسٹی سے بی بی اے فزکس اور ریاضی کے ساتھ پاس کیا۔ ان کی والدہ نے بھی ریاضی میں ماسٹر کیا ہوا ہے لہذا عقیل سجاد کے اس تعلیمی سفر میں ان کی والدہ نے ان کی بہت معاونت کی۔ عقیل سجاد کو ہمیشہ سے فزکس میں دلچسپی تھی لہذا انھوں نے امریکا جانے کا ارادہ کیا۔ اور 2001 میں فزکس میں گریجویشن کے لیے ہارورڈ یونیورسٹی میں داخلہ لیااور وہاں سے نہ صرف گریجویشن کی بلکہ مزید اعلی تعلیمی مدارج طے کرتے ہوئے فزکس میں پی ایچ ڈی مکمل کر لیا ہے۔ پی ایچ ڈی مکمل کرنے کے بعد وہ امریکا میں ہی اوریگون سٹیٹ یونیورسٹی میں تدریسی خدمات انجام دے رہے ہیں ۔ غیر نصابی سرگرمیوں میں عقیل سجاد کو کرکٹ اور بیس بال سے بہت دلچسپی ہے۔ اور وہ بیپ بیس بال کے بہت سرگرم کھلاڑی ہیں۔

## حوالہ جات

زمرہ:1979ء کی پیدائشیں
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معذور افراد
زمرہ:پاکستانی معلمین
زمرہ:پاکستانی نابینا شخصیات
زمرہ:پاکستانی نابینا معلمین
زمرہ:نابینا شخصیات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
رحمان آباد (چک نمبر 4)

** رحمان آباد (چک نمبر 4 آر بی)**

انگریزی (RehmanAbad Check No 4R.B)

پاکستان کا ایک رہائشی علاقہ جو ضلع شیخوپورہ سے 43 کلومیٹر اور تحصیل صفدر آباد سے 18 کلومیٹر کے فاصلہ پر مجود ہے۔ گاؤں میں طلبہ و طالبات کے لیے دو گورنمنٹ ہائی اسکول مجود ہیں۔

قریب ترین مشہور گاؤں میں ساہووالا، مریم آباد اور چادر چک شامل ہے جبکہ قریب تر شہر کا نام خانقاہ ڈوگراں ہے۔

## مزید دیکھیے
* پاکستان
* فہرست پنجاب کے شہر

## حوالہ جات

زمرہ:ضلع شیخوپورہ کی یونین کونسلیں
زمرہ:ضلع شیخوپورہ کے آباد مقامات
او ہنری

**ولیم سڈنی پورٹر**، قلمی نام **او ہنری**  (پیدائش : 11 ستمبر، 1862ء - وفات: 5 جون، 1910ء) ریاستہائے متحدہ امریکا سے تعلق رکھنے والا انیسویں صدی کا مایہ ناز افسانہ نگارتھا۔

## حالات زندگی و خدمات
150px|تصغیر|دائیں|او ہنری جوانی میں
او ہنری 11 ستمبر، 1862ء کو گرینزبورو، شمالی کیرولائنا، ریاستہائے متحدہ امریکا میں پیدا ہوئے۔ ان کے والد کا نام الگیرنن سڈنی پورٹر جو پیشے کے لحاظ سے ڈاکٹر تھے۔ او ہنری 3 سال کی عمر سے ماں کے سائے شفقت سے محروم ہو گئے، انھوں نے پھوپھی اور دادی کی نگرانی میں پرورش پائی۔ انھیں بچپن ہی سے مطالعے کا شوق تھا، 15 سال کی عمر میں اسکول چھوڑ کر ٹیکساس کے ایک ڈرگ اسٹور میں ملازمت اختیار کی۔ سیمابی طبیعت کے سبب ہیوسٹن کا رخ کیا اور یہاں طرح طرح کی ملازمتیں کیں۔ ایک بینک میں کلرکی، ایک زرعی فارم میں 2 سال ملازمت کی۔ 1887ء میں ایتھول ایسٹس روچ سے شادی کی جس سے ایک لڑکی اور ایک لڑکے کی پیدائش ہوئی۔ انھوں نے مزاحیہ ہفت روزہ **رولنگ اسٹون** کا اجرا کیا لیکن ناکامی سے دوچار ہوا۔ بعد ازاں رپورٹر اور کالم نگار کے طور پر **ہیوسٹن پوسٹ** میں ملازمت اختیار کی۔ 1895ء میں فرسٹ نیشنل بینک میں دورانِ ملازمت ان پر غبن کا انکشاف ہوا، مقدمہ چلا اور اسی متنازع غبن پر عدالت کی طرف سے 5 سال کی سزا سنائی گئی۔ اسی دوران بیٹی کی پیدائش ہوئی۔ بیٹی کے لیے رقم کی فراہمی کی خاطر مختصر کہانیاں لکھنے کا آغاز کیا۔ 1899ء میں ان کی ابتدائی تخلیقات **میک کلیوز میگزین** میں شائع ہوئیں۔ 5 سالہ سزا کے 3 برس قید میں گزارنے کے بعد رہائی نصیب ہوئی اور پرانے نام سے چھٹکارہ حاصل کر کے نئے نام او ہنری سے پہچان بنائی۔ 1902ء میں نیو یارک میں سکونت اختیار کی اور **نیو یارک ورلڈ** میں کہانیاں لکھنے کا ہفتے وار سلسلہ شروع کیا۔ ان کی زندگی میں تقریباً 600 کہانیوں پر مشتمل 10 مجموعے شائع ہوئے۔ انھوں نے وسطی اور جنوب مغربی امریکا کے پس منظر میں لکھی گئی مہم جویانہ کہانیاں کافی مقبول ہوئی۔ اس کے علاوہ نیو یارک کے شہریوں کی زندگی پر مبنی کہانیاں بھی مقبول عام ہوئیں۔

## وفات
او ہنری زندگی کے آخری چند برس کثرتِ شراب نوشی، خرابی صحت اور تنگ دستی سے نبرد آزما رہے۔ بالآخر جگر کے مرض میں مبتلا ہو کر 5 جون 1910ء کو نیو یارک میں وفات پا گئے۔ 1918ء میں اس کے نام پر بہترین کہانیوں کا سالانہ **او ہنری میموریل ایوارڈ ا** آغاز ہوا۔

## حوالہ جات

زمرہ:1862ء کی پیدائشیں
زمرہ:1910ء کی وفیات
زمرہ:امریکی افسانہ نگار
زمرہ:امریکی مرد ناول نگار
زمرہ:اموات بسبب صلابت جگر
زمرہ:انیسویں صدی کے امریکی ناول نگار
زمرہ:بیسویں صدی کے امریکی ناول نگار
زمرہ:زندانی ادب
زمرہ:نیویارک شہر کے مصنفین
زمرہ:ویکی ڈیٹا سے مختلف مختصر وضاحت
زمرہ:نیو یارک شہر میں الکحل سے متعلق اموات
زمرہ:اوہائیو کے مجرمین
زمرہ:ریاست ہائے متحدہ میں تپ دق سے اموات
زمرہ:بیسویں صدی میں تپ دق سے اموات
زمرہ:گرینزبورو، شمالی کیرولائنا کی شخصیات
زمرہ:شمالی کیرولائنا کے مصنفین
زمرہ:امریکی ادب
زمرہ:ویسٹرن (صنف) مصنفین
زمرہ:بیسویں صدی کے قلمی نام استعمال کرنے والے مصنفین
زمرہ:قلمی نام
زمرہ:ذیابیطس سے اموات
زمرہ:انیسویں صدی کے قلمی نام استعمال کرنے والے مصنفین
زمرہ:بیسویں صدی کے امریکی مختصر افسانہ نگار
زمرہ:قلمی نام استعمال کرنے والے مصنفین
زمرہ:امریکی مرد مختصر افسانہ نگار
زمرہ:انگریزی زبان کے مصنفین
زمرہ:افسانے
زمرہ:انیسویں صدی کا ادب
زمرہ:بیسویں صدی کا ادب
ہندوستانی زبانوں کا مرکزی ادارہ

**ہندوستانی زبانوں کا مرکزی ادارہ** بھارت کا ایک تحقیقی و تدریسی ادارہ ہے جو شہر میسور میں واقع ہے۔ اصلاً یہ ادارہ وزارت فروغ انسانی وسائل کا ایک حصہ ہے  جو 17 جولائی 1969ء میں قائم ہوا۔

## مراکز
ہندوستانی زبانوں کے مرکزی ادارہ کے تحت سات مراکز مصروف عمل ہیں:
* مرکز برائے کلاسیکی زبانیں
* مرکز برائے قبائلی، معمولی، خطرہ زدہ زبانیں و لسانی پالیسی
* مرکز برائے لغت نگاری، لوک کہانی، ادب و مطالعات ترجمہ
* مرکز برائے مطالعات خواندگی
* مرکز برائے آزمائش و تعیین قدر
* مرکز برائے مواد سازی، مطبوعات و فروخت
* مرکز برائے معلومات السنہ ہند

## مزید دیکھیے
* لسانی تعلیم
* ہندوستانی زبانیں

## حوالہ جات

## بیرونی روابط
* 

زمرہ:بھارت کی زبانیں
زمرہ:وزارت ترقی انسانی وسائل (بھارت)
زمرہ:میسور کی جامعات و کالج
زمرہ:کرناٹک میں جامعات کے نامکمل مضامین
زید بن دثنہ

**زید بن دثنہ** غزوہ بدر و احد میں شامل صحابی ہیں۔
### نام نسب
نام زیدہے، قبیلۂ خزرج کے خاندان بیاضہ سے ہیں،سلسلۂ نسب یہ ہے، زید بن دثنہ بن معاویہ بن عبید بن عامر بن بیاضہ بن عامر بن زریق بن عبد حارثہ بن مالک بن غضب بن جشم بن خزرج
### غزوات
بدر اور غزوہ احد میں شریک تھے، غزوہ احد کے بعد قبیلہ عنضل اورقارہ کے کچھ لوگوں نے آنحضرتﷺ کی خدمت میں حاضر ہوکر درخواست کی کہ چند صحابہ جو قرآن اور فقہ کی تعلیم دے سکیں، ہمارے یہاں بھیجئے، ان اطراف میں اسلام پھیل رہا ہے، ان کی درخواست پر آنحضرتﷺ نے خبیب بن عدی اور زید بن دثنہ بعض اور لوگوں کو روانہ فرمایا، راستہ میں بیر معونہ پر معر کہ پیش آیا، خبیب اور زید مشرکین کے ہاتھوں میں اسیر ہو گئے، وہ لوگ ان بزرگوں کو ہاتھ باندھ کر مکہ لائے اور صفوان بن امیہ کے ہاتھ فروخت کیا،صفوان نہایت خوش تھا کہ اپنے باپ کے عوض ان کو قتل کروں گا۔
### شہادت
رائے و مشورہ کے بعد تنعیم مقتل قرار پایا، صفوان نے اپنے غلام کو جس کا نام نسطاس تھا، حکم دیا کہ ان کو تنعیم لے چلو۔ قتل گاہ پہنچے تو عجیب آزمائش کا وقت تھا، ابو سفیان نے پوچھا زید تمھیں خدا کی قسم سچ سچ بتانا اگر تمھارے بجائے محمد ہوں اور ہم ان کی گردن ماریں اور تم اپنے گھر محفوظ رہو تو تم اس کو پسند کرتے ہو زید نے فرمایا واللہ مجھے یہ بھی منظور نہیں کہ محمد کے کانٹا چبھے اور میں اپنے گھر میں بیٹھا رہوں ،ابو سفیان اس فقرہ کو سنکر دنگ رہ گیا اور اس عالم میں زبان سے نکلا کہ محمد کے اصحاب ان سے جس قدر محبت کرتے ہیں دنیا میں کسی کے دوست ایسے گرویدہ نہیں، اس کے بعد ان کو قتل کر دیا گیا، یہ3 ھ کا افسوسناک واقعہ ہے ۔

## حوالہ جات

زمرہ:اصحاب احد
زمرہ:اصحاب بدر
زمرہ:تاریخ پیدائش نامعلوم
زمرہ:ساتویں صدی کی عرب شخصیات
زمرہ:نامعلوم تاریخ وفات
زمرہ:نامعلوم جائے وفات
زمرہ:صحابہ و صحابیات
سعد بن زید اوسی

**سعد بن زید اشہلی** غزوہ بدر میں شریک صحابی تھے۔
## نام و نسب
سعد نام، قبیلۂ اوس کے خاندان اشہل سے ہیں، سلسلۂ نسب یہ ہے، سعد بن زید بن مالک بن عبد بن کعب بن عبد الاشہل بعض نے سعد بن مالک انہی کو لکھا ہے۔
## غزوات
واقدی کے قول کے مطابق عقبہ میں شریک تھے جمہور نے بدر کے شرکت پر اتفاق کیا ہے
غزوۂ قریظہ میں آنحضرتﷺ نے ان کو قیدیوں کے ہمراہ نجد بھیجا، انھوں نے ان کے معاوضہ میں کھجور اورہتھیار خریدے اور مدینہ لے کر آئے۔
رمضان 8ھ میں فتح مکہ کے بعد آنحضرتﷺ نے ان کو انصار کے بت مناۃ کے توڑنے کے لیے جو مکہ میں مثلل نام ایک مقام پر نصب تھا بیس سواروں کے ساتھ روانہ فرمایا، پجاری نے پوچھا کیا ارادہ ہے؟ بولے ہدم ِ مناۃ کہا تم جانو! سعدنے بت گرایا، تو ایک برہنہ اور سیاہ فام عورت چھاتی پیٹتی اور شور مچاتی ہوئی نکلی،سعد نے یہ ہیئت کذائی دیکھ کر اس کو قتل کر دیا، پجاری نہایت خائف تھا، عورت کی آواز سن کر بولا، مناۃ!دونک بعض غضبناتک  خزانہ میں کچھ نہیں تھا، تلاشی لے کر چلے آئے، واپسی کے وقت رمضان کی اخیر تاریخیں تھیں۔
## وفات
وفات کا سنہ اور تاریخ بالکل نا معلوم ہے۔
## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
زمرہ:اصحاب خیبر
زمرہ:انصار
سعد بن زید زرقی

**سعد بن زید زرقی** غزوہ بدر میں شریک صحابی تھے۔
## نام و نسب
سعد نام، قبیلۂ خزرج کے خاندان ازرق سے ہیں، سلسلۂ نسب یہ ہے،  سعد بن زيد بن الفاكہ بن يزيد بن خلدة بن عامر بن زريق الانصاری الخزرجی الزرقی
## غزوات
غزوہ بدر میں شریک تھے
## حوالہ جات

زمرہ:اصحاب بدر
سلمہ بن سلامہ

**سلمہ بن سلامہ** غزوہ بدر میں شریک صحابی تھے۔
### نام ونسب
سلمہ نام، ابو عوف کنیت، قبیلۂ اوس سے ہیں، نسب نامہ یہ ہے سلمہ بن سلامہ بن وقش بن زعوراء بن عبد الاشہل ،ماں کا نام سلمیٰ بنت سلمہ بن خالد بن عدی تھا اور قبیلہ بنی حارثہ سے تھیں۔

### اسلام
آنحضرتﷺ کی نبوت کی خبر مدینہ پہنچی تو سلمہ نے فوراً لبیک کہا اور عقبۂ اولیٰ کی بیعت میں شریک ہوئے ،دوسرے سال عقبہ ثانیہ میں بھی شرکت کی۔
### غزوات
غزوہ بدر اور تمام غزوات میں آنحضرتﷺ کے ہمرکاب رہے۔
غزوہ مریسیع میں عبد اللہ بن ابی نے آنحضرتﷺ اورمہاجرین کی شان میں نازیبا الفاظ استعمال کیے تو عمر فاروق نے آنحضرتﷺ سے عرض کیا کہ سلمہ کو بھیجئے کہ اس کا سرکاٹ لائیں۔ عمرنے اپنے عہدِ خلافت میں ان کو یمامہ کا والی بنایا تھا۔
### وفات
45ھ میں بمقام مدینہ وفات پائی، اس وقت 74 برس کا سن تھا۔
### فضل وکمال
حدیث میں ان کے سلسلہ سے چند روایتیں ہیں محمود بن لبید اور جسترۃ راویوں میں ہیں۔حدیث میں حضرت ابو ہریرہؓ، سے روایت ہے ، توضؤو اممامست النار، یعنی جس چیز کو آگ نے متغیر کر دیا ہو، اس کے استعمال سے وضو لازم آتا ہے حضرت سلمہؓ کا بھی یہی مذہب تھا۔ایک مرتبہ محمود بن جبیرہ کے ساتھ ولیمہ میں گئے تو کھانا کھا کر وضو کیا لوگوں نے کہا آپ تو باوضو تھے،فرمایا ہاں لیکن آنحضرتﷺ کو بھی ایسا اتفاق پیش آیا تھا اورآپ نے بھی یہی کیا تھا۔
## حوالہ جات

زمرہ:45ھ کی وفیات
زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
تعیین قدر

**تعیین قدر**  کسی شے کی قدر و قیمت اور اہمیت متعین کرنے کا عمل ہے، قدر کی اس تعیین میں چند متعینہ معیارات کو استعمال کیا جاتا ہے۔ انسانی سرگرمیوں کے بہت سے میدانوں مثلاﹰ تعلیم، ٹیکنالوجی، فوجداری انصاف، عملی انجنئری، غیر نفع بخش تنظیموں وغیرہ میں اس عمل کا بکثرت استعمال ہوتا ہے۔

زمرہ:تعیین قدر
زمرہ:اسالیب تعیین قدر
زمرہ:ویکی ڈیٹا سے مختلف مختصر وضاحت
زمرہ:تعلیمی تشخیص اور تعیین
بھاگ متی

**بھاگ متی** سلطان محمد قلی قطب شاہ کی ملکہ تھیں جسے بعض مورخین افسانہ قرار دیتے ہیں۔ بھاگ متی ایک رقاصہ تھیں اور سلطان اس کے عشق میں گرفتار ہو گیا تھا۔ بعد ازاں بھاگ متی نے اسلام قبول کیا اور سلطان قلی قطب شاہ کی نکاح میں آئیں۔ شہر حیدرآباد کے تسمیہ کے متعلق متعدد نظریات موجود ہیں جن میں ایک نظریہ یہ ہے کہ ابتدا میں اس شہر کا نام بھاگ نگر تھا، پھر جب بھاگ متی کو "حیدر محل" کے خطاب سے نوازا گیا تو اس کے اعزاز میں اس شہر کا نام بھی حیدرآباد کر دیا گیا، تاہم یہ نظریہ مورخین کے درمیان میں اب تک متنازع ہے۔

## ابتدائی زندگی
بھاگ متی یاقوت پورہ کے پاس واقع چچلم کے ایک ہندو خاندان میں پیدا ہوئیں۔

## وفات
سنہ 1611 عیسوی میں بھاگ متی کی وفات ہوئی تاہم اس کی باقیات پر کوئی مقبرہ تعمیر نہیں کیا گیا۔ اس کے برعکس تارا متی اور پریما متی کی قبریں گنبدان قطب شاہی میں موجود ہیں۔ ہندوستانی فنون لطیفہ کے ماہر ضیاء الدین احمد شکیب کی رائے ہے کہ محمد قلی کے پیشوا (وزیر اعظم) نے بھاگ متی کو تاریخ کی نگاہ سے مخفی رکھنے میں اہم کردار ادا کیا ہے۔

## حوالہ جات

## بیرونی روابط
* محمد قلی قطب شاہ، صفحہ 216، از مسعود حسین خان، ناشر: ساہتیہ اکادمی

زمرہ:تاریخ تلنگانہ
زمرہ:تیلگو شخصیات
زمرہ:ریاست حیدرآباد کی شخصیات
زمرہ:سلطنت قطب شاہی
زمرہ:سولہویں صدی کی ہندوستانی خواتین
زمرہ:گولکنڈہ کے بادشاہ
زمرہ:ملکائیں (لقب)
زمرہ:ہندوستانی خاتون شاہی اقتدار
زمرہ:ہندوستانی ہمسر ملکائیں
زمرہ:سولہویں صدی کی ہندوستانی شخصیات
بادشاہی عاشور خانہ

**بادشاہی عاشور خانہ** اہل تشیع کی ماتم گاہ ہے جہاں وہ محرم کے مہینے میں یکجا ہو کر ماتم کی محفلیں منعقد کرتے ہیں۔ بادشاہی عاشور خانہ حیدرآباد دکن میں چار مینار کے قریب واقع ہے۔

بیسویں صدی میں عاشور خانہ کو ثقافتی ورثہ مقامات میں شامل کیا گیا ہے اور اس کا انتظام وراثتی طور پر متولی مجاور میر نوازش علی موسوی اور ریاستی محکمہ آثار قدیمہ و عجائب گھر کے پاس ہے۔

## تاریخ
اس عاشور خانے کو چار مینار کی تعمیر مکمل ہونے کے تین برس بعد سلطان قلی قطب شاہ نے سنہ 1594ء میں تعمیر کیا۔ 

## تفصیلات
عاشور خانے کے متعدد گوشے ہیں جن میں نیاز خانہ، نقار خانہ، سرائے خانہ، آبدار خانہ، لنگر خانہ، مکان مجاور، دفتر مجاور اور چبوترا قابل ذکر ہیں۔ اس عاشور خانے کے رنگین فرش کی چمک دمک آج چار صدیوں بعد تک برقرار ہے۔ 

## مزید دیکھیے
* چار مینار
* گولکنڈہ قلعہ
* گنبدان قطب شاہی

## حوالہ جات

زمرہ:بھارت میں شیعیت
زمرہ:حیدرآباد، بھارت کی عمارات و ساخات
زمرہ:حیدرآباد، بھارت میں سیاحتی مقامات
زمرہ:ریاست حیدرآباد
زمرہ:کامنز زمرہ جس کا ربط ویکی ڈیٹا پر ہے
زمرہ:قطب شاہی طرز تعمیر
زمرہ:حیدرآباد، بھارت میں مذہبی عمارات و ساخات
زمرہ:امام بارگاہیں
ریاستہائے متحدہ کے آئین میں پانچویں ترمیم

**ریاستہائے متحدہ کے آئین میں پانچویں ترمیم** یا **Fifth Amendment** یا (**Amendment V**) کے تحت کسی بھی مجرمانہ مقدمات میں کسی شخص کو اس کے اپنے خلاف گواہی دینے کے لیے مجبور نہیں کیا جا سکتا۔

## متن

## حوالہ جات

## بیرونی روابط

زمرہ:امریکی سیاست میں 1791
زمرہ:امریکی قانون میں 1791ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:ریاستہائے متحدہ امریکا کا آئین
زمرہ:ریاستہائے متحدہ میں انسانی حقوق
عمارہ بن حزم

**عمارہ بن حزم** غزوہ بدر میں شامل انصاری صحابی ہیں۔
### نام نسب
عمارہ نام، سلسلۂ نسب یہ ہے،عمارہ بن حزم بن زید بن لوذان بن عمرو بن عبد عوف بن غنم بن مالک بن نجار، والدہ کا نام خالدہ تھا اور انس بن سنان بن وہب بن لوذان کی بیٹی تھیں۔
### اسلام
لیلۃ العقبہ میں 70 انصار کے ساتھ بیعت کی۔
### مؤخات
محرز بن نضلہ سے اخوت ہوئی۔
### غزوات
غزوہ بدر، غزوہ احد، غزوہ خندق اور تمام غزوات میں شریک ہوئے،فتح مکہ میں بنو مالک بن نجار کا علم انہی کے پاس تھا۔
### وفات
مرتدین کے جہاد میں خالد بن ولید کے ہمراہ تھے،مسیلمہ کذاب کی جنگ میں جسے یوم یمامہ کہتے ہیں،شہادت حاصل کی۔
### اولاد
مالک نام ایک لڑکا چھوڑا ،جس پرنسل منقطع ہو گئی۔
### فضل وکمال
زیاد بن نعیم نے ان سے چند حدیثیں روایت کی ہیں،جھاڑپھونک کا منتر جانتے تھے، آنحضرتﷺ نے فرمایا ذرا مجھ کو تو سناؤ، چونکہ شرک کے الفاظ سے خالی تھا، اس لیے آپ نے اجازت دی،چنانچہ ان کے خاندان میں عرصہ تک وہ منتر منتقل ہوتا رہا اورلوگ اس سے فائدہ اٹھاتے رہے۔
## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
لاہوریا (2012 فلم)

**لاہوریا** ملک کی جانب سے ہدایت کی گئی ایک 2012 پاکستانی کارروائی کی فلم ہے۔ مقصود احمد خان کی طرف سے تیار، اس فلم نے زفری خان، سعما ملک، نادیا علی، شبیر خان اور مجید ظریف کو اہم کرداروں میں متعارف کرایا۔

## پلاٹ

## کاسٹ
* زفری خان
* سعما ملک
* نادیا علی
* شبیر خان
* مجید ظریف
* ہمیر ناز
* شہباز اکمل
* یوسف رینجیلا
* اشرف گرینگو

## استقبال
فلم نے مخلوط استقبال موصول کیا۔
منذر بن عمرو

**منذر بن عمرو** غزوہ بدر میں شریک انصار صحابی ہیں۔
## نام ونسب
منذر نام،اعنق لیموت لقب،قبیلۂ خزرج کے خاندان ساعدہ سے ہیں، سلسلۂ نسب یہ ہے،منذر بن عمرو بن خنیس بن حارثہ بن لوذان بن عبد ود بن زید بن زید بن ثعلبہ بن خزرج بن ساعدہ بن کعب بن الخزرج الکبیر

### اسلام
عقبہ ثانیہ میں بیعت کی اور اپنے قبیلہ کے نقیب مقرر ہوئے، سعد بن عبادہ بھی اسی قبیلہ کے نقیب تھے۔
### مؤخات
طلیب بن عمیر سے مواخاۃ ہوئی
### غزوات
غزوہ بدر اورغزوہ احد میں شریک ہوئے غزوہ احدمیں میسرہ کے افسر تھے۔
### وفات
غزوۂ احد کے 4 ماہ بعد صفر کے مہینہ میں انصار کے ستر نوجوان جو قراء کے نام سے مشہور تھے،اشاعت اسلام کی غرض سے نجد بھیجے گئے، منذر اس جماعت کے امیر تھے، بیر معونہ پہنچے تھے کہ رعل اورذکوان کے سواروں نے گھیر لیا، ان لوگوں نے ہر چند کہا کہ ہم کو تم سے کوئی سروکار نہیں، رسول اللہ ﷺ کے کام سے کسی طرف جا رہے ہیں،ظالموں نے ایک نہ سنی اور سب کو قتل کر ڈالا، صرف منذرؓ باقی رہ گئے، ان سے کہا کہ درخواست کرو تو تم کو امان دیجائے،لیکن ان کی حمیت یہ بے غیرتی گوارا نہیں کرسکتی تھی صاف انکار کر دیا اورجس مقام پر حرام شہید ہوئے تھے وہیں پہنچ کر لڑے اور قتل ہوئے ،آنحضرتﷺ کو خبر ہوئی تو فرمایا: اعنق لیموت!یعنی انھوں نے دانستہ موت کی طرف سبقت کی اس وقت سے ان کا یہ لقب خاص وعام کی زبان زد ہو گیا، یہ اوائل 4ھ کا واقعہ ہے۔
### اولاد
کوئی اولاد نہیں چھوڑی
### فضل وکمال
جاہلیت میں عربی لکھتے تھے اسلام میں قرآن وحدیث کی جو واقفیت بہم پہنچائی تھی اسی کی بنا پر اشاعت اسلام کے لیے وہ منتخب ہوئے اور مبلغین کے امیر بنائے گئے ۔
### اخلاق
زہد و تقویٰ،عبادت و قیام لیل، یہ تمام قراء کا شیوہ تھا ،حضرت منذرؓ بھی انہی اوصاف سے متصف تھے۔

## حوالہ جات

زمرہ:اصحاب احد
زمرہ:اصحاب بدر
زمرہ:نقباء مدینہ
زمرہ:اصحاب بیعت عقبہ
زمرہ:4ھ کی وفیات
زمرہ:شہداء سریہ بئر معونہ
عبد اللہ بن سلمہ

**عبد اللہ بن سلمہ** غزوہ بدر میں شامل انصار ی صحابی ہیں۔
## نام ونسب
عبد اللہ نام، ابو محمد کنیت، قبیلۂ بلی سے تھے اورقبیلۂ اوس میں عمرو بن عوف کے حلیف تھے، نسب نامہ یہ ہے، عبد اللہ بن سلمہ بن مالک بن حارثہ بن عدی بن الجد بن حارثہ بن ضبیعہ، والدہ کا نام انیسہ بنت عدی تھا۔
## اسلام
ہجرت کے بعد مسلمان ہوئے۔
## غزوات
بدر میں شرکت کی۔
## شہادت
اورغزوۂ احد میں شرف شہادت سے مشرف ہوئے، ابن الزبعری نے ان کو قتل کیا، شہداء کی تدفین کے لیے یہ انتظام ہوا کہ دو دو تین تین اشخاص ایک قبر میں رکھے جائیں؛لیکن عبد اللہ کی ماں نے خدمت اقدس میں آکر عرض کی کہ میری خواہش ہے کہ اپنے بیٹے کو اپنے مکان کے قریب دفن کروں تاکہ مجھے کچھ اطمینان رہے آنحضرتﷺ نے اجازت دی تو ان کی نعش ایک اونٹ پر رکھی گئی، مجذر بن ذیاد ان کے بڑے دوست تھے اوراس سفرِ آخرت میں بھی ان کے رفیق ثابت ہوئے، اس لیے اسی اونٹ پر ان کی لاش بھی رکھی گئی اوردونوں کو ایک ہی کمبل میں لپیٹ کر مدینہ بھیجا گیا، عبد اللہ نہایت لحیم شحیم اورمجذردبلے پتلے آدمی تھے، اونٹ پر برابر اترے تو سب کو بڑا تعجب ہوا، آنحضرتﷺ نے فرمایا کہ یہ ان کے اعمال کا کرشمہ ہے۔
## فضل وکمال
چونکہ اسلام کے ابتدائی زمانہ میں شہید ہو گئے تھے اس لیے ان سے کوئی روایت منقول نہیں، شاعر تھے اوران کی شاعری کی یادگاریں البتہ باقی ہیں:
انا الذی قال اصلی من بلے اطعن بالصدعدۃ حتی تنشنی
لوگوں میں میرے ہی متعلق مشہور ہے کہ قبیلہ بلی سے ہوں چھوٹے نیزہ سے وار کرتا ہوں یہاں تک کہ وہ مڑجاتا ہے۔
ولا یری مجذر ایضری قری
لیکن میں مجدز کو کوئی سخت کام کرتے نہیں دیکھتا۔

## حوالہ جات

زمرہ:اصحاب بدر
زمرہ:شہداء غزوہ احد
زمرہ:3ھ کی وفیات
جیون پورہ

**جیون پورہ **  پاکستان کا ایک رہائشی علاقہ جو ضلع شیخوپورہ میں واقع ہے۔ یہ ضلع شیخوپورہ کی ایک یونین کونسل بھی ہے۔
## مزید دیکھیے
* پاکستان
* فہرست پنجاب کے شہر

## حوالہ جات

زمرہ:ضلع شیخوپورہ کی یونین کونسلیں
زمرہ:ضلع شیخوپورہ کے آباد مقامات
قطبہ بن عامر

**قطبہ بن عامر**غزوہ بدر میں شریک انصار صحابی ہیں۔
### نام ونسب
قطبہ نام، ابوزید کنیت،قبیلۂ خزرج سے ہیں، نسب نامہ یہ ہے ،قطبہ بن عامر بن حدیدہ بن عمرو بن سواد بن غنم بن کعب بن سلمہ
### اسلام
بیعت عقبہ ،عقبہ اولی میں مسلمان اور عقبہ ثانیہ میں شریک ہوئے۔

### غزوات
غزوہ بدر،غزوہ احد اورتمام غزوات میں آنحضرتﷺ کے ہمرکاب تھے،غزوۂ بدر میں نہایت پامردی اورجانبازی سے لڑے،مسلمانوں اورکفار کی صفوں کے درمیان میں ایک پتھر پھینکا اورکہا کہ "جب تک یہ نہ بھاگے گا میں بھی نہ بھاگوں گا"! غزوہ احد میں9 زخم کھائے اور فتح مکہ میں بنو سلمہ کی علمبرداری کا فخر حاصل کیا۔
### وفات
عثمان غنی کے عہد خلافت میں وفات پائی۔
### اخلاق
سنت نبوی پر چلنے کی سخت کوشش کرتے تھے،زمانہ جاہلیت میں انصار احرام باندھ کر دروازوں سے گھر کے اندر نہ آتے تھے، قریش میں بھی یہی دستور تھا، لیکن چند قبائل مستثنیٰ تھے،ایک روز احرام کی حالت میں آنحضرتﷺ کسی باغ میں داخل ہوئے صحابہؓ بھی ساتھ تھے،قطبہؓ بھی دروازہ سے اندر چلے گئے، لوگوں نے کہا یا رسول اللہ ﷺ یہ فاجر آدمی ہے، آنحضرتﷺ نے فرمایا تم کو یہ فاجر کہتے ہیں جب احرام باندھے تھے تو پھر اندر کیوں آئے؟ جواب دیا آپ کے ساتھ چلا آیا، فرمایا میں تو احمسی ہوں، عرض کی دینی دینک جو آپ کا ددین ہے وہی میرا بھی ہے، کلام مجید نے اس خیال کی تائید کی اور یہ آیت اُتری
وَلَيْسَ الْبِرُّ بِأَنْ تَأْتُوا الْبُيُوتَ مِنْ ظُهُورِهَا
یہ کوئی نیکی نہیں کہ تم گھروں میں پیچھے سے آتے ہو۔
اس آیت کے بموجب انصار کی ایک قدیم رسم جو بالکل حماقت پر مبنی تھی، متروک ہوئی ،لیکن جس شخص نے سب سے پہلے اس کو ترک کیا وہ حضرت قطبہؓ تھے اوراس لیے من سن سنۃ حسنۃ الخ کے وہ مصداق کہے جا سکتے ہیں۔
## حوالہ جات

زمرہ:اصحاب بدر
زمرہ:اصحاب بیعت عقبہ
عدی بن ابو الزغباء

**عدی بن ابو الزغباء** غزوہ بدر میں شامل صحابی جو عدی بن سنان سے بھی مشہور ہیں۔
### نام ونسب
عدی نام، قبیلۂ جہنیہ سے ہیں،انصار بنو نجار کے حلیف تھے، نسب نامہ یہ ہے عدی بن ابی الزغباء سنان بن سبیع بن ثعلبہ بن ربیعہ بن زہرہ بن بذیل بن سعد بن عدی بن کاہل بن نضر بن مالک بن غطفان بن قیس بن جہینہ۔
### اسلام
ہجرت کے بعد مسلمان ہوئے۔
### غزوات
بدر، احد، خندق اورتمام غزوات میں شرکت کی ،بدر میں آنحضرتﷺ غزوہ کے ارادے سے نکلے تو مشرکین کی خبر معلوم کرنے کے لیے بسیس بن عمرو اور عدی کو آگے بھیجا گیا تھا ،چاہ بدر کے قریب جاکر واپس ہوئے اورآنحضرتﷺ کو قریش کے ارادہ سے اطلاع دی۔
## حوالہ جات

زمرہ:اصحاب بدر
عبد اللہ بن طارق

**عبد اللہ بن طارق** غزوہ بدر میں شامل انصاری صحابی ہیں۔
## نام ونسب
عبد اللہ نام تھا،قبیلۂ بلی سے تھے اورانصار میں قبیلۂ ظفر کے حلیف تھے،سلسلۂ نسب یہ ہے،عبد اللہ بن طارق بن عمرو بن مالک، بعض لوگ ان کو ٖظفری کہتے ہیں، ابن سعد کے نزدیک ٖظفری اور بلوی دوجداگانہ اشخاص ہیں؛ لیکن صحیح یہ ہے ٖظفری اوربلوی دو الگ الگ شخص نہیں ؛بلکہ ایک ہی مسمیٰ کے دو نام ہیں، بلوی اپنے قبیلہ کی نسبت سے اور ظفری حلف کی نسبت سے مشہور تھے۔ والدہ کے نام معلوم نہیں،اتنا پتہ چلتا ہے کہ معتب بن عبید اور یہ دونوں اخیافی بھائی تھے۔

### اسلام
ہجرت کے بعد مشرف بہ اسلام ہوئے۔
### غزوات
بدر اور احد میں شرکت کی۔
3ھ کے آخر میں آنحضرتﷺ نے جن 6 آدمیوں کو قبیلہ عضل و قارہ میں اشاعتِ اسلام کے لیے روانہ کیا تھا ان میں ایک عبد اللہ بن طارق بھی تھے یہ لوگ مقام رجیع پہنچے تو قبیلۂ ہذیل نے سرکشی کرکے ان کا محاصرہ کر لیا، مرثد بن ابی مرثد، خالد بن بکیر اور عاصم بن ثابت تین بزرگ وہیں لڑکر قتل ہوئے ،
### شہادت
خبیب بن عدی ،عبد اللہ بن طارق اور زید بن دثنہ کفار کے ہاتھ آ گئے اور قید ہو گئے، کفار ان کو لے کر مکہ چلے تو ظہران نام ایک مقام پر پہنچ کر عبد اللہ نے اپنے کو قید و بند سے چھڑالیا اورتلوار کھینچ کر پیچھے ہٹے ،کفار نے یہ دیکھ کر ان کو پتھر مارنا شروع کیا، جس سے وہ جان بحق ہو گئے۔
### فضل وکمال
قرآن وحدیث میں حضرت عبد اللہؓ کو جو دستگاہ تھی وہ اس سے ظاہر ہے کہ آنحضرتﷺ نے ان کو اشاعت اسلام کا کام سپرد فرمایا تھا وہ اشاعت اسلام کے ساتھ ساتھ نو مسلموں کو قرآن، مسائل دین اورارکان اسلام کی باقاعدہ تعلیم بھی دیتے تھے، صاحب اسد الغابہ لکھتے ہیں:
بعثھم رسول اللہ لیفقھوھم فی الدین ویعلمو ہم القرآں وشرائع الاسلام
یعنی ان کو رسول اللہ ﷺ نے اس لیے بھیجا تھا کہ مسائل دین کی تعلیم دیں ،قرآن پڑھائیں اوراسلام کی ضروری باتیں سکھائیں۔

## حوالہ جات

زمرہ:اصحاب بدر
میر غلام احمد کشفی

علامہ **میر غلام احمد کشفی** 5 جنوری 1911 میں جموں وکشمیر کے ضلع بارہ مولا کے علاقہ بانڈی پورہ موضع داچھی گام کے علاقہ کھوئی ہامہ کے علم دوست میر خاندان میں پیدا ہوئے، آپ کے والد ماجد کا نام میر محمد سلطان صاحبؒ تھا جو ایک صوفی منش بزرگ اور کشمیری زبان کے بلند پائیہ صوفی شاعر تھے، علامہ کشفیؒ میٹرک امتحان سری نگر سے پاس کرنے کے بعد دینیات کی طرف مائل ہوئے اور پنجاب یونیورسٹی سے مولوی فاضل، ادیب فاضل، منشی فاضل اور علوم السنہ الشرقیہ میں سندات حاصل کیں، تحریک آزادی کشمیر کے ابتدائی دور میں آل انڈیا کشمیر کمیٹی نے آپ کو میر پور، کوٹلی اور راجوری کے علاقوں میں تحریک آزادی کشمیر کی نشر و اشاعت کے لیے مقرر کیا۔

## ادبی و تعلیمی خدمات

علامہ کشفی عتیق کاشمیری کے قلمی نام سے انقلاب، سیاست اور زمیندار جیسے کثیرالاشاعت مسلم روزناموں میں رپورٹیں بھیجتے رہے، 1931 کشمیر کمیٹی نے آپ کو اپنے ترجمان ہفت روزہ اصلاح سری نگر کا ایڈیٹر مقرر کیا، اصلاح اس زمانے میں کہنہ مشق اور جہاندیدہ صحافی و اپنے زمانے کے ثقہ ادیب پروفیسر علم الدین سالک کی نگرانی میں شائع ہوتا تھا، انھوں نے علامہ کشفی کی جاندار اور بیدار مغز تحریروں سے متاثر ہو کر انھیں اس جریدے کا ایڈیٹر مقرر کیا دو سال بعد انھوں نے کشمیر کے محکمہ تعلیم میں بطور مدرس ملازمت اختیار کی اور اس سلسلے میں بھمبر، اودہم پور اور سری نگر کے ہائی اسکولوں میں تعینات رہے، سری نگر قیام کے دوران میں علامہ کشفی نے ہفت روزہ خدمت میں بھی کام کیا اور سری نگر کے دوسرے اخبارات کے لیے بھی لکھنے کے علاوہ سیاست کشمیر میں بھی اپنی خدمات سر انجام دیتے رہے۔ اس دوران میں آپ نے ثانوی تعلیم کے کے لیے فارسی صرف و نحو و کمپوزیشن مرتب کی جسے الحیات، بک سیلر حبہ کدل، سری نگر نے شائع کیا۔

## کتابیات
* وفیات ناموران پاکستان ،ڈاکٹر محمد منیر احمد سلیچ ،لاہور، اُردو سائنس بورڈ،2006ء، ص 578

زمرہ:1911ء کی پیدائشیں
زمرہ:1993ء کی وفیات
زمرہ:ضلع مظفر آباد کی شخصیات
اسلام کے علاوہ مذاہب کی ترویج میں اردو کا حصہ (کتاب)

**اسلام کے علاوہ مذاہب کی ترویج میں اردو کا حصہ** علی گڑھ مسلم یونیورسٹی کے معروف محقق ڈاکٹر محمد عزیز کی تصنیف ہے جو اصلاً ہندوستان کے مختلف مذاہب کی ادبیات پر اردو کے احسانات کے موضوع پر تحریر شدہ ایک تحقیقی مقالہ ہے جس پر مقالہ نگار کو علی گڑھ مسلم یونیورسٹی کے شعبہ اردو سے پی ایچ ڈی کی ڈگری تفویض کی گئی۔ پھر اسے انجمن ترقی اردو، ہند نے سنہ 1955ء میں کتابی شکل میں شائع کیا۔ اسے کتابی شکل میں شائع کرنے سے قبل مصنف نے اپنے مقالے کو مختصر کر دیا تھا جو اپنے اصل حجم کے بنسبت دو تہائی ہے۔

مصنف کو یونیورسٹی کے رفقا سے گفتگو کے دوران میں اس موضوع کا خیال آیا۔ موضوع کا مرکزی نقطہ یہ ہے کہ ہندوستان میں اسلام کے سوا دیگر مذاہب پر اردو کے کیا احسانات ہیں نیز ان مذاہب کی اخلاقیات کی اشاعت میں اردو کا کتنا حصہ ہے۔ چنانچہ مصنف نے کم و بیش چار سو اردو کتابوں سے کشید کرکے ہندوستانی مذاہب کی بنیادی تعلیمات کے اقتباسات نقل کیے ہیں اور متعدد اہم کتابوں کا تعارف پیش کیا ہے۔

## تفصیلات
### باب اول
پہلے باب میں مصنف نے ہندوستان میں مسلمانوں کی آمد کی تاریخ، ہندو باشاہوں کی سرپرستی، مسلمانوں کی تجارتی حیثیت، ان کی آمد کے مقامی تہذیب پر اثرات، حکمرانوں کی جانب سے تبلیغ اسلام کی اجازت، تبلیغ کے اثرات سے مقامی باشندوں کا قبول اسلام، مقامی باشندوں سے ان کے اختلاط کے نتیجے میں نئی زبان کا آغاز اور اس کے فروغ کے لیے مشترکہ کوششوں وغیرہ کا مفصل تذکرہ کیا ہے۔ مصنف نے اپنے تمام بیانات کو تاریخی اور تمدنی شواہد سے مدلل کرکے پیش کیا ہے۔

### دیگر ابواب
کتاب کے بقیہ ابواب میں ہندوستان کے غیر اسلامی مذاہب اور فرقوں کا ذکر ہے۔ ہر مذہب یا فرقے کے بنیادی اصول اردو کی مستند کتابوں سے اخذ کر کے لکھے گئے ہیں، اخذ و قبول کے باب میں اس امر کا خاص خیال رکھا گیا ہے کہ محض ان کتابوں اور رسائل سے اقتباسات لیے جائیں جنھیں متعلقہ مذہب یا فرقے کے افراد نے لکھا ہو۔

### آخری باب
آخری باب میں جو اصلاً اس کتاب کا خلاصہ ہے، غیر اسلامی اردو کتابوں کا تذکرہ کیا گیا ہے اور چند اہم کتابوں کے اقتباسات بھی درج کیے گئے ہیں۔ نیز جن کتابوں کی عبارتیں پیش کی گئی ہیں ان کے اسلوب پر بھی مختصر تبصرہ کیا گیا ہے۔

## حوالہ جات

## بیرونی روابط
* کتاب ریختہ پر
* اردو میں اسلامی اقتباسات
طورہ وڑی

**طورہ وڑی** طورہ وڑی بذات خود ضلع ہنگو سے تعلق رکھتے ہیں ضلع ہنگو کے نامور شہر دوآبہ سے شمال کے طرف تقریبآ سات کلومیٹر پر ہے کرم ایجنسی سے جڑا ہوا ہے یہاں پر اباد قوم"خوائدادخیل" ہے جو کچھ عرصہ پہلے کرم سے نیچے آئے ہیں
یہاں کے لوگ بھت مہمان نواز ہیں
یہاں کے سرسبز پہاڑ ہیں اور لوگ سیر کے لیے آتے ہیں
جو بہت خوبصورت علاقے ہیں
جیسا کہ چنارک .زواہ ,ڈمبکی خلوات میرنڈی وغیرہ شامل ہیں
قوم خوائیداد خیل بہت غیرت مند قوم ہے
.

## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:ضلع ہنگو کی یونین کونسلیں
زمرہ:ضلع ہنگو کے آباد مقامات
زمرہ:ویکی ڈیٹا سے مختلف مختصر وضاحت
کعب بن عجرہ

**کعب بن عجرہ** غزوہ بدر سمیت اکثر غزوات میں شامل صحابی ہیں۔

### نام نسب
کعب نام، ابو محمد کنیت،خاندان بلی سے تھے اور قواقل کے حلیف تھے ،نسب نامہ یہ ہے : كعب بن عجرة بن أميہ بن عدی بن عبيد بن الحارث بن عمرو بن عوف بن غنم بن سواد بن مرى بن إراشہ بن عامر بن عبيلہ بن قسميل بن فران بن بلی البلوی۔ واقدی نے ان کو انصار میں داخل کیا ہے
### اسلام
ہجرت کے بعد مسلمان ہوئے۔
### غزوات
تمام غزوات میں شرکت کی عمرہ حدیبیہ میں آنحضرتﷺ کے ہمراہ تھے سر میں اس کثرت سے جویں پڑ گئی تھیں کہ چہرہ پر آ آ کر گرتی تھیں، آنحضرتﷺ نے دیکھا تو فرمایا تم کو سخت تکلیف ہے،اپنا سر منڈوادو، کعب اگرچہ احرام باندھے ہوئے تھے لیکن انھوں نے متابعت حکم رسول میں سر منڈوادیا اوراس تکلیف سے نجات پاگئے۔
### وفات
اور51ھ میں مدینہ آکر انتقال کیا،اس وقت 75 برس کا سن تھا۔
طبرانی کی کتاب الاوسط میں ہے کہ ایک روز کعبؓ آنحضرتﷺ کی خدمت میں آئے چہرۂ مبارک (بھوک کی وجہ سے ) متغیر دیکھ کر جلدی سے واپس چلے گئے، راستہ میں ایک یہودی اونٹ کو پانی پلا رہا تھا انھوں نے فی ڈول ایک چھوہارے کے حساب سے کچھ دیر مزدوری کی کچھ چھوہارے جمع ہو گئے تو خدمت اقدس میں لے کر حاضر ہوئے اور پیش کیے۔

### اولاد
چار بیٹے چھوڑے جو حدیث کے راویوں میں ہیں ان کے نام یہ ہیں، اسحاق ،عبد الملک ،محمد ،ربیع ۔
### حلیہ
ایک ہاتھ کسی غزوہ میں کٹ گیا تھا، (ابن سعد،جلد قسم)سر پر گھنے بال تھے۔

### فضل وکمال
آنحضرتﷺسے اور حضرت عمرؓ اورحضرت بلالؓ سے روایت کی راویوں میں حسب ذیل حضرات ہیں:
بن عمرؓ ،جابرؓ، عبد اللہؓ بن عمرو بن عاص، ابن عباسؓ،عبد اللہ بن معقل ،ابن مقرن مزنی ،طارق بن شہاب،ابووائل ،زید بن وہب ،عبد الرحمن بن ابی لیلی، ابن سیرین،ابو عبیدہ بن عبد اللہ بن مسعود محمد بن کعب قرظی ،ابو ثمامہ حناط ،سعید مقبری، عاصم عدوی ، موسیٰ بن دردان (روایتوں کی تعداد 47 ہے۔
### اخلاق
حمایت حق اورحب رسولﷺ دوچیزیں حضرت کعبؓ کے اخلاق میں نہایت روشن ہیں، آنحضرتﷺ نے ایک روز خطبہ دیا جس میں مسلمانوں کی ایک آئندہ خانہ جنگی کا تذکرہ بھی تھا ،کعبؓ بیٹھے تھے ان کا بیان ہے کہ ایسا معلوم ہوتا تھا کہ گویا وہ وقت سامنے آگیا ہے ، اتنے میں ایک شخص چادر اوڑھے سامنے سے گذرا، آنحضرتﷺ نے کہا اس روز یہ شخص حق پر ہوگا، کعبؓ فوراً اٹھے اوراس کے بازو پکڑ کر کہا یا رسول اللہ ! یہ شخص ؟فرمایا ہاں، کعبؓ نے چہرہ دیکھا تو حضرت عثمانؓ تھے۔

طبرانی کی کتاب الاوسط میں ہے کہ ایک روز کعبؓ آنحضرتﷺ کی خدمت میں آئے چہرۂ مبارک (بھوک کی وجہ سے ) متغیر دیکھ کر جلدی سے واپس چلے گئے، راستہ میں ایک یہودی اونٹ کو پانی پلا رہا تھا انھوں نے فی ڈھول ایک چھوہارے کے حساب سے کچھ دیر مزدوری کی کچھ چھوہارے جمع ہو گئے تو خدمت اقدس میں لے کر حاضر ہوئے اور پیش کیے۔

## مزید دیکھیے
* کعب بن لوی
* کعب بن اشرف

## حوالہ جات

زمرہ:اصحاب بدر
زمرہ:اصحاب بیعت الرضوان
امرؤ القیس بن عابس

**امرؤ القیس بن عابس**صحابی رسول اور شاعر بھی تھے۔
### نام ونسب
امرؤالقیس نام، باپ کا نام عابس تھا، نسب نامہ یہ ہے امرؤ القیس بن عابس بن منذر بن امرؤ القیس بن سمط بن عمرو بن معاویہ بن حارث الاکبر بن معاویہ بن ثور بن مرتع بن معاویہ ابن حارث کندی۔
### اسلام
10ھ میں کندہ (حضرت موت) کے وفد کے ساتھ مدینہ آکر آنحضرتﷺ کے دست حق پر ست پر مشرف باسلام ہوئے،قبول اسلام کے بعد پھر وطن واپس چلے گئے۔
### فتنہ ارتداد
ابوبکر کے زمانہ میں جب عرب کے قبائل میں ارتداد کی وبا پھیلی تو امرؤا لقیس کا پورا قبیلہ مرتد ہو گیا، لیکن ان کے پائے ایمان میں لغزش نہ آئی اور انھوں نے اپنے قبیلہ کو دوبارہ دائرہ اسلام میں واپس لانے کی پوری کوشش کی اوراس کے لیے افہام و تفہیم زجر وتوبیخ وغیرہ تمام امکانی ذرائع صرف کر دیے،کندہ کے رئیس اشعت بن قیس بھی جو حسن بن علی کے خسرتھے، مرتد ہو گئے تھے،امرؤ القیس نے انھیں بہت سمجھایا کہ اس فتنہ سے خدا ابوبکر کو کوئی نقصان نہیں پہنچائے گا، مخالفوں کو ناکامی ہوگی اوران کا سر قلم کر دیا جائے گا، تم اپنے اوپر رحم کرو اوراس فتنہ سے بچو اگر تم اس کارخیر کی طرف قدم بڑھاؤ گے، تو سب تمھاری پیروی کریں گے اورپیچھے رہو گے تو ان میں اختلاف پیدا ہوگا، اشعت نے جواب دیا، عرب اپنے آبائی مذہب پر لوٹ رہا ہے، امرؤ القیس نے کہا خیر تو تم کو بہت جلد اس کا تجربہ ہو جائے گا ،رسول اللہﷺ کے عمال تم کو کبھی ارتداد کی حالت میں نہیں چھوڑسکتے۔
ارباب سیر لکھتے ہیں،کان لہ عناء وتعب فی الررۃ یعنی فتنہ ارتداد کے فروکرنے میں انھوں نے بڑی ان تھک کوشش کی،ان کی مخلصانہ کوششیں بار آور ہوئیں اورکندہ کے بہت سے گھرانے ارتداد سے بچ گئے اورانہوں نے صدیق ابوبکر کو ان اشعار میں اس کی اطلاع بھیجی۔
ألا بلغ أبا بكر رسولاً وبلغها جميع المسلمينا
فليس بمجاورا بيتي بيوتاً بما قال النبي مكذبينا
الحب فی اللہ والبعض فی اللہ
امرؤ القیس کا دل جوشِ ایمانی سے اس قدر معمور تھا کہ ارتداد کے سلسلہ میں انھوں نے اپنے خاص اعزہ کی محبت بھی دل سے نکال دی تھی اوران کی تلوار ان کے مرتد اعزہ کے مقابلہ میں بھی بے نیام ہوئی ،فتنہ ارتداد فروہونے کے بعد جو باغی مرتد قتل کرنے کے لیے لائے گئے ان میں امرأ القیس کے چچا بھی تھے،امرؤ القیس خود انھیں قتل کرنے کے لیے بڑھے، چچا نے کہا کیا تم چچا کو بھی قتل کرو گے؟ امرؤ القیس نے کہا بیشک آپ مرے چچا ہیں،لیکن اللہ عزوجل میرا رب ہے۔
### تقویٰ
انسان کے لیے سب سے بڑی آزمائش مال و دولت ہے، امرؤ القیسؓ نے آخرت کے مقابلہ میں کبھی دنیاوی مال و متاع کی پروانہ کی ایک مرتبہ ان میں اور ربیعہ بن عبد ان حضرمی میں ایک زمین کے بارہ میں تنازع ہو گیا، آنحضرتﷺ کے سامنے مقدمہ پیش ہوا، ربیعہ مدعی تھے، آنحضرتﷺ نے فرمایا تم ثبوت پیش کرو ورنہ امرؤ القیس سے قسم لے کر اُن کے موافق فیصلہ کر دیا جائے گا، ربیعہ نے کہا اگر وہ قسم کھائیں گے تو میری زمین مفت میں چلی چائے گی،آنحضرتﷺ نے فرمایا جو شخص اس نیت سے قسم کھائیگا کہ اس سے مالی منفعت حاصل کرے، تو وہ خدا سے اس حالت میں ملے گا کہ خدا اس سے ناراض ہوگا، امرؤ القیس نے عرض کیا یا رسول اللہ! جو شخص اپنا حق سمجھتے ہوئے اس سے دست بردار ہو جائے اس کو کیا اجر ملے گا، فرمایا: جنت،عرض کیا تو میں اس زمین سے ان کے حق میں دست بردار ہوتا ہوں۔
## حوالہ جات

زمرہ:خلافت راشدہ کی شخصیات
زمرہ:ارتداد کی جنگیں
زمرہ:حضرمی شخصیات
زمرہ:راویان حدیث
زمرہ:قبیلہ کندہ
زمرہ:کوفہ میں وفات پانے والی شخصیات
مجذر بن زیاد

**مجذر بن زیاد** غزوہ بدر میں شامل انصاری صحابی ہیں۔
## نام ونسب
عبد اللہ نام، مجذرلقب، قبیلۂ بلی سے ہیں سلسلۂ نسب یہ ہے:مجذر بن ذیاد بن عمرو بن اخرم بن عمرو بن عمارہ بن مالک بن عمرو بن تیثرہ بن شنو بن قشر بن تیمی بن عود مناہ بن باح بن تمیم بن اراسہ بن عامر بن عبیلہ بن غیل بن فران بن بلی

### اسلام
غالباً ہجرت کے بعد اسلام لائے۔
### غزوات
غزوۂ بدر میں شرکت کی ابو البحتری مکہ میں ایک نہایت رحمدل اورنیک نفس شخص تھا، قیام مکہ کے زمانہ میں آنحضرتﷺ کو قریش کے ہاتھوں جو تکلیفیں پہنچتیں تو وہ آنحضرتﷺ کی طرف سے سینہ سپر ہوتا، بنو ہاشم کے مقاطعہ کا جو عہد نامہ لکھ کر کعبہ میں آویزاں کیا گیا تھا،اس کو اتروانے میں ابو البحتری کا خاص حصہ تھا، اس بنا پر آنحضرتﷺ نے غزوہ بدر میں صحابہ کو تاکید کردی تھی کہ اس کو پانا تو قتل نہ کرنا، مجذر میدان میں آئے تو اس سے سامنا ہو گیا، اونٹ پر سوار تھا، پیچھے ایک دوسرا شخص بھی بیٹھا تھا جو اس کے مال و متاع کا نگران تھا، مجذرنے کہا کہ تمھارے قتل کی رسول اللہ ﷺ نے ممانعت کی ہے؛ لیکن دوسرے شخص کے لیے کوئی ہدایت نہیں فرمائی ہے اس لیے اس کو تو کسی طرح نہ چھوڑوں گا، ابو البحتری بولا یہ تو میرے لیے بڑے شرم کی بات ہوگی کہ اس کو تو قتل کرادوں اورخود زندہ رہوں، یہ مجھ سے نہیں ہو سکتا، قریش کی عورتیں طعنہ دیں گی کہ جینے کی بڑی ہوس تھی، ساتھی کو قتل کرادیا،اورخود نہ مرگیا، غرض اونٹ سے اترا اورداد شجاعت دیتے ہوئے جان دی، مجذر آنحضرتﷺ کی خدمت میں آئے اور قسم کھا کر کہا کہ میں اس کو لانا چاہتا تھا، لیکن وہ لڑائی کے سوا کسی چیز پر راضی نہ ہوا۔
### وفات
بدر کے بعد احد میں شریک ہوئے، اورجام شہادت نوش فرمایا،ایام جاہلیت میں انھوں نے سوید بن صامت کو قتل کیا تھا، جس سے جنگ بعاث کی نوبت آئی تھی،فریقین کے مسلمان ہوجانے کے بعد اگرچہ معاملہ رفت وگذشت ہو گیا تھا، لیکن سوید کے بیٹے حارث بن سوید کے دل میں مسلمان ہونے کے بعد ان کی طرف سے غبار تھا، اس نے موقع پاکر ان کو اپنے باپ کے عوض قتل کر دیا اورمرتد ہوکر مکہ چلا گیا،8ھ میں جب مکہ فتح ہوا تو دوبارہ مسلمان ہوکر آنحضرتﷺ کے پاس آیا، آنحضرتﷺ نے مجذر کے عوض اس کے قتل کا حکم دیا۔
## حوالہ جات

زمرہ:اصحاب احد
زمرہ:اصحاب بدر
زمرہ:شہداء غزوہ احد
زمرہ:3ھ کی وفیات
زمرہ:انصار
نوٹو نستعلیق اردو

**نوٹو نستعلیق اردو** نوٹو (فونٹ خاندان) میں شامل ایک فونٹ ہے۔گوگل ڈیویلپرز بلاگ پر گوگل کے سافٹ ویئر انجینئر بہداد اسفہبد نے 10 نومبر 2014ء کو شائع کردہ تحریر میں اردو زبان کے لیے نستعلیق فونٹ جاری کیا۔ یہ فونٹ ایرانی نستعلیق کی طرز پر بنایا گیا ہے اور اسے ترسیموں کی بجائے حرفی بنیاد پر تخلیق کیا گیا ہے۔

## حوالہ جات

زمرہ:آزاد مصدر فانٹ
جسٹن شہید

**جسٹن شہید** کے نام کے علاوہ عالم مسیحیت میں **مقدس جسٹن** کے نام سے بھی معروف و مشہور ہیں۔ وہ ایک مسیحی فلاسفر اور الٰہیات دان تھے۔ انھوں نے 139ء سے 161ء کے درمیان غیر مسیحیوں کے جواب لکھے جو وہ انجیل پر کرتے تھے۔ ان کی کتابوں میں انجیل کی آیات بکثرت موجود ہیں۔ ان کتابوں کا متن پرانے سریانی اور قدیم لاطینی ترجموں کے مطابق ہے۔ ان کو بعد میں ان کے کچھ شاگردوں کے سمیت قتل کر دیا گیا تھا، اسی وجہ سے وہ ”شہید“ کہلاتے ہیں۔ انگلیکان کلیسیا، مشرقی راسخ الاعتقاد کلیسیا، اورینٹل راسخ الاعتقادی، لوتھریت و کاتھولک کلیسیا کے پیروکار ان کو ”مقدس“ کا درجہ دیتے ہیں۔ ان کا شمار آبائے کلیسیا میں بھی کیا جاتا ہے۔

## حوالہ جات

زمرہ:آبائے کلیسیا
زمرہ:ارض مقدسہ کے مقدسین
زمرہ:اعتذار پسند مسیحی
زمرہ:دوسری صدی کی رومی شخصیات
زمرہ:دوسری صدی کے مسیحی الٰہیات دان
زمرہ:رومن کیتھولک الٰہیات دان
زمرہ:سامری ثقافت اور تاریخ
زمرہ:سزائے موت یافتہ قدیم رومی شخصیات
زمرہ:سلطنت روما کی قتل کردہ شخصیات
زمرہ:ضد غناسطیت
زمرہ:مسیحی امن پسند شخصیات
زمرہ:مسیحی فلاسفہ
زمرہ:نابلس کی شخصیات
زمرہ:انگلیکان مقدسین
زمرہ:سزائے موت بذریعہ سر قلم
زمرہ:دوسری صدی کی سزائے موت
زمرہ:قدیم یونانی ایشیاء میں
زمرہ:بت پرستی سے مسیحیت قبول کرنے والی شخصیات
زمرہ:103ء کی پیدائشیں
زمرہ:رومی عہد کے فلسفی
زمرہ:بزرگان
زمرہ:مسیحیت
زمرہ:ضد یہودیت
زمرہ:اولین مسیحیوں پر مظالم
زمرہ:ایشیا میں دوسری صدی
زمرہ:دوسری صدی کے فلسفی
زمرہ:دوسری صدی کی پیدائشیں
زمرہ:دوسری صدی کے مقدسین
زمرہ:شہدا
زمرہ:قدیم فلسفی
زمرہ:دوسری صدی کے مصنفین
زمرہ:مقدسین
نسخۂ سینا

[تصغیر|[کتاب آستر کا نسخۂ سینا کا متن۔]]
**نسخۂ سینا** (، ) یونانی بائبل کا مشہور اور نہایت معتبر نسخہ جو چوتھی صدی مسیحی کی پہلی چوتھائی یعنی سن ہجری سے قریب 300 سال پہلے کا ہے۔ اس میں کُتبِ عہد جدید تمام و کمال محفوظ ہیں۔ 1844ء میں مشہور جرمن فاضل قسطنطین ٹشنڈارف کوہ سینا کی خانقاۂ مقدسہ کیتھرین گیا۔ وہاں ردی کی ایک ٹوکری میں مختلف نسخوں کے اوراق پڑے تھے۔ ان اوراق میں سے جرمن فاضل نے چند چرمی اوراق دیکھے جن پر قدیم یونانی طرز تحریر کے حروف لکھے تھے۔ جب اس نے ان اوراق کو غور سے پڑھا تو ان پر یونانی ترجمہ سپتواجنتا کو لکھا پایا۔ راہبوں نے اس کو بتایا کہ ایسے بہتیرے اوراق ان کے پاس موجود ہیں۔ اس نے ان راہبوں سے کہا کہ یہ اوراق بڑے قیمتی ہیں، ان کو ضائع مت کرو، اس نے ان میں سے تینتالیس اوراق جن پر عبرانی کُتبِ مقدسہ لکھی تھی، لے لیے۔ لیکن جب راہبوں پر ان اوراق کی اہمیت ظاہر ہوئی تو انھوں نے دیگر اوراق کو اس کے حوالے کرنے سے انکار کر دیا۔ 1859ء میں پھر وہ اسی خانقاہ میں گیا۔ ایک راہب سے یونانی ترجمہ سپتواجنتا پر گفتگو چھڑ گئی۔ راہب نے کہا کہ میرے پاس اس یونانی ترجمے کی ایک قدیم نقل موجود ہے اور ایک لال جُزدان میں سے نکال اس کو نسخہ دکھایا۔ اس نسخہ میں نہ صرف عہدِ عتیق کا ایک بہت بڑا حصہ موجود تھا بلکہ عہدِ جدید تمام و کمال نہایت اعلیٰ حالت میں محفوظ تھا۔ اس فاضل کی خوشی کی انتہا نہ رہی، جب اس نے دیکھا کہ یہ وہی اوراق ہیں جو اس نے پندرہ سال پہلے ٹوکری میں پڑے دیکھے تھے۔ بصد مشکل ٹشنڈراف نے اس نسخہ کو حاصل کیا اور اپنے مربی ”زاروس“ کے پاس لے گیا۔

1934ء میں سرکارِ برطانیہ نے اس نسخہ کو ایک لاکھ پونڈ کے عوض رُوس سے خریدا اور وہ اب برطانیہ کے عجائب گھر میں محفوظ ہے۔ 1911ء میں اوکسفرڈ یونیورسٹی کے چھاپہ خانہ نے اس نسخے کی عکسی تصویریں لے کر اس کو کتابی صورت میں شائع کیا۔

یہ نسخہ ہرن کے چمڑے پر لکھا ہوا ہے اور اس کا ہر صفحہ پندرہ سے ساڑھے تیرہ انچ کا ہے۔ ہر صفحے میں چار کالم جو ڈھائی انچ چوڑے ہیں اور ہر کالم میں 48 سطریں ہیں۔ اس قلمی نسخہ کا متن اعلیٰ ترین اور صحیح ترین ہے۔

## حوالہ جات

زمرہ:برطانوی کتب خانہ کے اضافی مخطوطات
زمرہ:چوتھی صدی کے بائبلی مخطوطات
زمرہ:خانقاہ مقدسہ کیتھرین
زمرہ:سپتواجنتا کے مخطوطات
زمرہ:ویکی ڈیٹا سے مختلف مختصر وضاحت
زمرہ:بائبل کے نسخے و تراجم
زمرہ:لندن کی ثقافت
زمرہ:چوتھی صدی کی کتابیں
ٹیشین

**ٹیشین** وادی فرات کا باشندہ تھا اور جسٹن شہید کا شاگرد رہ چکا تھا۔ اس نے 170ء میں انجیلی بیان کو انجیلی الفاظ میں مرتب کیا۔ اس نے اناجیل اربعہ کی مختلف آیات اور آیات کے حصص کو اس طور سے یکجا لکھا کہ وہ ایک مسلسل بیان ہو گیا۔ یہ کتاب جس کا نام ”ڈیاٹیسرون“ ہے بڑی مقبول عام ہو گئی۔ چونکہ ان ایام میں مختلف اناجیل کے لیے مختلف طومار درکار ہوتے تھے لیکن اس کتاب کے لیے صرف ایک ہی طومار درکار تھا اور اس میں چاروں انجیلوں کی آیات و بیانات موجود تھے۔

## حوالہ جات

زمرہ:120ء کی دہائی کی پیدائشیں
زمرہ:180ء کی دہائی کی وفیات
زمرہ:اعتذار پسند مسیحی
زمرہ:دوسری صدی کی رومی شخصیات
زمرہ:دوسری صدی کی مسیحی شخصیات
زمرہ:دوسری صدی کے مسیحی الٰہیات دان
زمرہ:دوسری صدی کے مصنفین
زمرہ:غناسطیت
زمرہ:مفسرین بائبل
زمرہ:ویکی ڈیٹا سے مطابقت رکھنے والی مختصر تفصیل
نسخہ ویٹیکن

[تصغیر|نسخہ ویٹیکن کے کچھ صفحات، [تھسلنیکیوں کے نام دوسرا خط|2 تھسلنیکیوں کا اختتام اور عبرانیوں کا آغاز۔]]
**نسخہ ویٹیکن** چوتھی صدی مسیحی کا ہے اور نسخہ سینا سے زیادہ قدیم اور اس کی مانند زیادہ صحیح ہے۔ یہ نسخہ غالباً مصر میں لکھا گیا تھا اور اب روم میں ویٹیکن یعنی پوپ کے کُتب خانہ میں موجود ہے۔ اس میں تمام یونانی بائبل محفوظ ہے اور یونانی بائبل تمام نسخوں میں قدیم ترین اور معتبر ترین قلمی نسخہ ہے۔ اس کا متن وہی ہے جو نسخہ سینا کا ہے۔ یہی متن مصر میں چوتھی صدی کے اوائل میں مروج تھا۔ یہ دونوں نسخے (نسخہ ویٹی کن اور نسخہ سینا) نہ صرف اکثر آپس میں اتفاق کرتے ہیں بلکہ دونوں کی اصل ایک ہی ہے، اگرچہ وہ کسی ایک نسخے کی نقل نہیں ہیں۔ اس سے ثابت ہوتا ہے کہ ان نسخوں کا متن وہی ہے جسے الہامی مصنفین نے لکھا تھا۔

اس نسخہ میں عہدِ عتیق کا قدیم ترین یونانی متن موجود ہے۔ 1890ء میں اس بیش بہا نسخہ کی عکسی تصاویر شائع کی گئیں۔ یہ قلمی نسخہ ہرن کے چمڑے پر لکھا ہوا ہے اور شکل چوکور اور ساڑھے دس انچ ہے۔ نہایت نفیس خط میں لکھا گیا ہے۔ ہر صفحے پر تین کالم اور تین قطاریں ہیں۔ اس نسخے میں عہدِ جدید کی تقریباً تمام کتابیں موجود ہیں، صرف ”عبرانیوں باب 9 آیت 14“ تا مقدس پولس کے پاسٹرل خطوط اور مکاشفات کی کتاب نہیں ہے۔

## حوالہ جات

زمرہ:چوتھی صدی کے بائبلی مخطوطات
زمرہ:سپتواجنتا کے مخطوطات
زمرہ:کتب خانہ ویٹیکن کے مخطوطات
زمرہ:منقش و منور بائبلی مخطوطات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
نسخہ اسکندریہ

[تصغیر|نسخہ اسکندریہ کا ایک صفحہ، [لوقا کی انجیل کا اختتامی حصہ۔]]
**نسخہ اسکندریہ** کا قلمی نسخہ یونانی بائبل کے نسخوں میں سب سے زیادہ معروف نسخہ ہے۔ یہ اسکندریہ میں نہیں لکھا گیا تھا۔ گو یہ نسخہ اسکندریہ کہلاتا ہے۔ اس کے نام کی وجہ یہ ہے کہ یہ نسخہ اسکندریہ کے بطریق سائرل لوکرس کے کتب خانہ میں تھا جسے بعد میں سترہویں صدی میں چارلس اول شاہ انگلستان کی نذر کر دیا گیا۔ اس کے آخری میں عربی زبان میں ایک نوٹ لکھا ہے ”کہتے ہیں کہ یہ کتاب شہید خاتون تھیکہ کے ہاتھ کی ہوئی ہے۔“

یہ نسخہ پتلے چمڑے پر لکھا ہوا ہے اور ساڑھے بارہ سے ساڑھے دس انچ کا ہے۔ اس کے 773 اوراق ہیں۔ ہر صفحہ پر دو قطاریں ہیں۔ متن جلی کلاں حروف میں لکھا ہوا ہے۔ اس میں عہدِ جدید کی کُتب میں سے متی باب 25 آیت 6 تک ورق نہیں ہیں نیز یوحنا باب 6 آیت 50 تا باب 8 آیت 52 اور 2 کرنتھیوں باب 4 آیت 13 تا باب 12 آیت 6 کے اوراق اب اس میں موجود نہیں رہے۔

یہ نسخہ غالباً قسطنطنیہ میں پانچویں صدی مسیحی کے پہلے حصے میں لکھا گیا تھا۔ اس کی صحت نہایت پایہ کی ہے حتیٰ کہ تواریخ، عزرا اور نحمیاہ کی کُتب میں جو نام لکھے ہیں ان کو بھی ایسی صحت کے ساتھ نقل کیا گیا ہے کہ ان میں کوئی غلطی پائی نہیں جاتی۔ عہدِ جدید کی کُتب میں بھی صرف معدودے چند غلطیاں ہیں۔ اس میں اناجیل اربعہ کا متن ایسا معتبر نہیں ہے مگر اعمال الرسل سے مکاشفات کے آخر تک کا متن نہایت اعلیٰ ہے۔ اس کی وجہ یہ معلوم ہوتی ہے کہ نقل کرتے وقت کاتب نے جن طوماروں سے اناجیل اربعہ کو نقل کیا تھا، ان میں کتابت کی غلطیاں موجود تھیں۔ لیکن جن طوماروں سے بقیہ کُتب نقل کی گئی ہیں ان میں کتابت کی غلطیاں موجود نہیں تھیں۔

## حوالہ جات

زمرہ:برطانوی کتب خانہ کے شاہی مخطوطات
زمرہ:پانچویں صدی کے بائبلی مخطوطات
زمرہ:سپتواجنتا کے مخطوطات
زمرہ:منقش و منور بائبلی مخطوطات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مصری ثقافت
زمرہ:پانچویں صدی کے منقش و منور مخطوطات
زمرہ:برطانوی کتب خانہ کے اضافی مخطوطات
گھڑیال کلاں

** گھڑیال کلاں**  پاکستان کا ایک رہائشی علاقہ جو ضلع شیخوپورہ میں واقع ہے۔ یہ ضلع شیخوپورہ کی ایک یونین کونسل بھی ہے۔
## مزید دیکھیے
* پاکستان
* فہرست پنجاب کے شہر

## حوالہ جات

زمرہ:ضلع شیخوپورہ کی یونین کونسلیں
زمرہ:ضلع شیخوپورہ کے آباد مقامات
یوٹیوب شخصیات

**یوٹیوب شخصیات**، **یوٹیوب ستارے** یا مختصرًا صرف **یوٹیوبر** ان لوگوں کو کہا جاتا ہے جو کسی فن، ہنر، عوامی موضوع، خبریں، گلوکاری وغیرہ کے بارے میں یوٹیوب پر ویڈیو اپلوڈ کرتے ہیں۔ ان یوٹیوبروں کے مداح جو ان اپلوڈ کردہ ویڈیوجات سے متاثر ہوتے ہیں اور تازہ تازہ اپلوڈ کے مشتاق رہتے ہیں، سبسکرائب کرنے والے بنتے ہیں۔ سبسکرائب کرنے والوں اور لائک (پسند) کرنے والوں کی تعداد اپلوڈ کنندوں کی آمدنی کا ایک اہم ذریعہ ہے۔

## ویڈیو کی تیاری
یوٹیوب پر ویڈیو مواد کی تیاری ایک مشکل مرحلہ ہے۔ یہ ان افراد کے لیے زیادہ موزوں ہے جو ویڈیو کو بطور میڈیم استعمال کر سکتے ہیں، مثلاً تخلیق کار، اساتذہ، وڈیو بلاگز، صحافی، فن کار، گلوکار، صحافت اور مواصلات عامہ کے طلبہ و طالبات وغیرہ۔

ٹی وی اور اخبارات کی طرح گوگل اور یوٹیوب بھی اشتہارات سے خوب منافع کماتے ہیں۔ ان کی کل آمدنی کا 95 فیصد حصہ اشتہارات سے حاصل ہوتا ہے۔ انھی کمائیوں کا کچھ حصہ کثرت سے دیکھے جانے والی ویڈیوز اور ان چینل مالکین کو جاتا ہے۔

## مزید دیکھیے
* ڈھنچک پوجا
* مس پوجا
* سپربھا کے وی

## حوالہ جات

زمرہ:اکیسویں صدی سے متعلقہ فہرستیں
زمرہ:فہرست ہائے شخصیات بلحاظ پیشہ
زمرہ:یوٹیوب کی شخصیات
زمرہ:2000ء کے دہے میں وضع کردہ الفاظ
زمرہ:انٹرنیٹ کی ثقافت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت